Priručnik za K‑odbrojavač

# Priručnik za K‑odbrojavač

A. L. Šper `<zahl+kde@transbay.net>`

prevod: Dragan Pantelić
revizija Programi KDE‑a 15.08 (4. 8. 2015.)

Pravna napomena

K‑odbrojavač je KDE program koje vam omogućava da pokrenete neki program nakon što je prošlo izvesno vreme.

Poglavlje 1. Uvod
Uvod

# Poglavlje 1. Uvod

K‑odbrojavač vam omogućava da unesete nekoliko zadataka i postavite odbrojavač za svaki od njih. Kad odbrojavač dostigne nulu, zadatak se izvršava. Odbrojavači za svaki zadatak mogu se pokretati, zaustavljati, menjati, ili vrteti u krug.

Poglavlje 2. Korišćenje K‑odbrojavača
Korišćenje K‑odbrojavača

# Poglavlje 2. Korišćenje K‑odbrojavača

Zadatak dodajete pomoću Novi, i tada upisujete željenu naredbu u polje Komandna linija:. Zatim možete prilagoditi postavke ili pokrenuti odbrojavanje. Naredba se izvršava kad vreme istekne.

Upotrebimo K‑osvajač kao primer. Podrazumevano će se pokrenuti 100 sekundi po početku odbrojavanja.

Sada pokrenimo zadatak. Odbrojavanje je teklo neko vreme i sada je na polovini. K‑osvajač će se pokrenuti za 56 sekundi.

Vidite li klizačku traku? Njome možete brzo povećati ili smanjiti vreme za zadatak.

Sada su za pokretanje raspoređena dva primerka K‑osvajača. Gornji će se pokrenuti za 20 sekundi, a donji je trenutno zaustavljen. Možete dodati još naredbi. Iako vam je K‑osvajač baš drag, verovatno bi trebalo da isprobate još koju naredbu. Možda sopstvenu skriptu školjke?

## Postavke

Novi

  Dodaje novi zadatak.

Ukloni

  Uklanja trenutni zadatak.

Pomoć

  Otvara priručnik.

Poglavlje 3. Zasluge i licenca
Zasluge i licenca

# Poglavlje 3. Zasluge i licenca

K‑odbrojavač

Program: © 2001, Štefan Šimanski `(1Stein AT gmx.de)`.

Dokumentacija: © 2008, A. L. Šper `(zahl+kde AT transbay.net)`.

Preveo Dragan Pantelić `(falcon-10 AT gmx.de)`.

Dokumentacija se daje na korišćenje pod uslovima GNU‑ove Licence slobodne dokumentacije.

Program se daje na korišćenje pod uslovima GNU‑ove Opšte javne licence.